Kete Kesu

Kete Kesu (kaeja Keʼteʼ Kesuʼ) inggih punika silih tunggil désa wisata ring wewidangan Tana Toraja sané kaloktah antuk kauripan tradisionalnyané.  Désa puniki magenah ring Kampung Bonoran, Kelurahan Tikunna Malenong, Kecamatan Sanggalangi, Tana Toraja Utara, Sulawesi Selatan, inggian punika sawatara 5 km saking Rantepao, pusat Kota Tana Toraja. Ring desa puniki wénten rumah adat Tongkongan, lumbung padi (alang), lan pemakaman batu sané pinaka ciri khasnyané.

 Désa Adat 
Désa Adat Kete Kesu madué rumah adat sané mawasta Tongkongan sané kaciriang antuk wentuk raab lengkung sekadi jukungan sané mabading tur kahias antuk ukiran khas.  Rumah adat tongkongan lianan pinaka genah maurip taler pinaka genah pusat ngemargiang kegiatan sosial lan upacara adat. Iriki wéten 6 rumah adat tongkongan, 12 lumbung padi, tur madué tanah genah upacara sané kahias antuk 20 menhir. Makudang-kudang rumah adat iriki katarka sampun mayusa sawatara 300 warsa tur magenah maarepan sareng lumbung padi alit.  

Rumah tongkongan kawangun maarep kaja nganutin kapercayan krama irika inggian leluhur dané mawit saking utara. Rumah puniki kajangkepin antuk patung endas kebo pinaka lambang kemakmuran lan status sosial sang sané nuénang umahé. Ring tengah silih tunggil rumah adat wénten museum sané madaging koleksi kuno Toraja, sekadi ukiran, senjata, keramik, patung, kain saking Cina tur wénten pusat pelatihan kerajinan bambu.  

Krama désa iriki akéh sané wikan ngukir lan ngambar, sinah lianan ring dados genah wisata, Kete Kesu taler pinaka genah ngadol makudang-kudang ukiran lan souvenir tradisional Toraja. Krama Kete Kesu madué akéh upacara adat sané kamargiang, inggian punika upacara pemakaman adat sané meriah (Rambu Solo), upacara ritatkala ngranjing ka paumahan (Rambu Tuka), miwah sané tiosan.

 Kuburan Adat 
ka|jmpl|300px|Peti tradisional Toraja (erong) tergantung di tebing di situs pemakaman Kete Kesu.
Kuburan adat ring Kete Kesu marupa kuburan (sétra) batu sané mayusa sawatara 500 warsa. Kuburan puniki magenah ring Bukit Buntu Kesu sané wentuknyané sekadi goa utawi song sané kaanggén ngenahang peti mati. Peti mati (erong) sané kaanggén wentuknyané marupa jukungan tur kagantung ring abing utawi goa, ring tengahnyané madaging sisa-sisa tengkorak lan tulang manusa. Lianan ring marupa jukungan, peti mati iriki taler marupa kebo utawi céléng tur madaging ukiran. Irika wénten layon sané kantun sida tatas kacingak tur jangkep madaging arta sané sareng kakubur. Linanan ring punika, wénten taler kuburan adat sané sampun katekepin antuk besi mangdané patung jenazah adat (tau-tau) nénten ical. Pemakaman  iriki kapah nganutin wangsa utawi kasta krama Toraja, inggian krama sané madué wangsa soran kakubur ring betén bukit tur nénten nganggén peti mati. Samaliha krama sané pinaka sang singgih kakubur ring genah sané tégehang.

 Pustaka